



2023ko otsailaren 6ko 441/2023 Alkatetza Dekretuaren laburpena: Basauriko Udalaren Kultura-politika eta Euskara Arloak antolatutako «Karnabas 2023» mozorro lehiaketa («senior» kategoria).

Diru-laguntzei buruzko azaroaren 17ko 38/2003 Lege Orokorraren 17.3 eta 20.8 artikuluetan xedatutakoarekin bat eginez (testua, osorik, Diru-Laguntzen datu-base nazionalean: htpp:www.pap.minhap.gob.es/bdnstrans), honako hauek zehaztu dira:

Lehenengoa. Onuradunak. 
Epaimahaiak, kalitate artistikoa aintzat hartuta, saritutako mozorroak dituzten izangaiak. 
Kategoria honetan parte hartu ahal izango dute hala nahi duten 60 urtetik gorako guztiek: banaka, bikoteka eta hirunaka.

Bigarrena. Diru-laguntzaren xedea.
Lehiaketara aurkeztutako mozorro onenak saritzea, duten kalitate artistikoa dela eta.

Hirugarrena. Oinarri arautzaileak.
2023ko urtarrilaren 23ko 212/2023 Alkatetza Dekretuak onetsi ditu lehiaketaren oinarri arautzaileak, eta 2023ko otsailaren 1eko BAOn —22 zenbakiduna— argitaratu dira.

Laugarrena. Sariaren zenbatekoa.
«Karnabas 2023» mozorro lehiaketan, «senior» kategorian parte hartzeagatiko sariekin, guztira, 500,00 € banatuko dira. Hona hemen:

Lehenengo saria: 250,00 €.
Bigarren saria: 150,00 €.
Hirugarren saria: 100,00 €.

Bosgarrena. Eskabideak aurkezteko epea.
2023ko otsailaren 18a.

